विठोबा मन्दिर
विठोबा मन्दिर (Vithoba Temple), जिसे श्री विठ्ठल रुक्मिणी मन्दिर (Shri Vitthal Rukmini Mandir) भी कहा जाता है, भारत के महाराष्ट्र राज्य के सोलापुर ज़िले के पंढरपुर नगर में स्थित विट्ठल (विष्णु के एक रूप) और रुक्मिणी को समर्पित एक प्रमुख मन्दिर है। इसका निर्माण होयसल राजवंश के राजा विष्णुवर्धन ने 1108–1152 ईसवी काल में करवाया था। मन्दिर में एक शिलालेख के अनुसार होयसल वंश के राजा वीर सोमेश्वर ने 1237 ईसवी में मन्दिर को एक अपनी देखरेख के खर्चे के लिए एक ग्राम का दान करा था। यह महाराष्ट्र के सबसे अधिक श्रद्धालुओं वाले मन्दिर में से एक है। समीप ही पवित्र भीमा नदी है, जिसमें भक्तगण स्नान करते हैं। सन् 2014 में यहाँ स्त्रियों और अनुसूचित जाति के हिन्दुओं को पुजारी बनने के लिए विशेष न्योता दिया गया।